 Si kastaba ha ahaatee, Muuse Biixi oo ah madaxweynihii 5aad ee Jamhuuriyadda Somaliland, waxa laga filayaa in khudbadiisa caleemasaarku ay noqoto mid isku soo dhaweysa dadkii ay xiisadii ololaha doorashadu kala kaxaysay, kuna kasbado dhamaan kalsoonida shacabka muxaafid iyo mucaarid labadaba; in uu cadeeyo in wakhtigii musuqmaasuqa iyo cadaalad darradu uu dhamaaday; iyo in uu xaqiijiyo in la taaganyahay wakhtigii laga guuri lahaa qabiilaysiga iyo qabyaaladdan la-hadhka ah ee curyaamisay maskaxdii caafimaadka qabtay ee dadka iyo dalkaba ka saari lahayd dhibaatooyinka ku xayndaaban ee ay ka mid yihiin aafooyinka abaaraha soo noqnoqday, wax soosaar laaanta iyo dib-u-dhaca ku yimid dhaqaalaha iyo horumarka bulshada. 